Α.Μ. Ίκαροι Τρικάλων

Η Ακαδημία Μπάσκετ Ίκαροι Τρικάλων ήταν ελληνικό αθλητικό σωματείο που δραστηριοποιούταν στη θεσσαλική πόλη των Τρικάλων. Οι αθλητές του αγωνίζονταν με χρώματα το κίτρινο και το μαύρο. Διέθετε νομική μορφή ερασιτεχνικού σωματείου. Καλλιεργούσε τμήματα καλαθοσφαίρισης για άνδρες και ακαδημίες για άρρενες νεαρούς αθλητές. Χρησιμοποιούσε ως έδρα το Κλειστό Γυμναστήριο του Αθλητικού Κέντρου Μπάρας. Το καλοκαίρι του 2022 συνενώθηκε με άλλους συλλόγους της πόλης προς δημιουργία ενός ισχυρότερου φορέα, του Trikala Basket.«Ενώνουν δυνάμεις Αίολος-Γόμφοι και Ίκαροι Τρικάλων», άρθρο στον ιστότοπο MagnesiaNews.gr, 31 Μαΐου 2022.«Η ισχύς εν τη ενώσει για το μπάσκετ των Τρικάλων…», άρθρο στον ιστότοπο InfoBasket.gr, 31 Μαΐου 2022.

 Ιστορική αναδρομή 
 Άνοδος στη Γ' Εθνική (1997 - 2003) 
Την αγωνιστική περίοδο 1997-98 οι Ίκαροι κατέκτησαν το δεύτερο Πρωτάθλημα Α1 Θεσσαλίας στην ιστορία τους, αποκτώντας παράλληλα το δικαίωμα να δοκιμαστούν στην κατώτερη μη-τοπική κατηγορία, τη Γ' Εθνική. Την τελευταία συγκροτούσαν τέσσερις όμιλοι, δύο για ομάδες τις Βόρειας και δύο για ομάδες της Νότιας Ελλάδας.

Οι Ίκαροι Τρικάλων ήταν τη χρονιά 1998-99 ένα από τα 14 σωματεία που συγκρότησαν τον 1ο Όμιλο Βορρά. Κατάφεραν να εξασφαλίσουν νωρίς την παραμονή τους, σκαρφαλώνοντας μέχρι την 6η θέση της τελικής βαθμολογικής κατάταξης. Ο απολογισμός της χρονιάς ήταν 16 νίκες και 10 ήττες.Περιοδικό «Ματιές στα σπορ», τεύχος Ιανουαρίου 2000.

Την επόμενη περίοδο, 1999-00, ο σύλλογος ήταν ξανά αξιόμαχος, ολοκληρώνοντας τις αγωνιστικές του υποχρεώσεις με 17 νίκες και 9 ήττες στη συλλογή του. Στην τελική βαθμολογική κατάταξη τοποθετήθηκε στην 3η θέση, βγαίνοντας κερδισμένος στην ισοβαθμία του με τον Πιερικό.

Παραμένοντας πάντα σε Όμιλο που συγκροτούσαν 14 ομάδες, οι Ίκαροι κινήθηκαν και τη χρονιά 2000-01 στα ίδια περίπου αποτελέσματα. Εξασφάλισαν 16 νίκες σε 26 αγωνιστικές, επίδοση που είχαν επίσης η Γουμένισσα και η Ε.Α.Λ. Στον τελικό βαθμολογικό πίνακα, οι Ίκαροι τοποθετήθηκαν βάσει των επόμενων κριτηρίων μεταξύ των άλλων δύο και συγκεκριμένα κατέλαβαν την 5η θέση.

Η επόμενη χρονιά, 2001-02, δεν παρουσίασε σημαντικές διαφορές με τις προηγούμενες. Οι Τρικαλινοί συγκέντρωσαν ξανά 16 νίκες και 10 ήττες, σκαρφαλώνοντας αυτή τη φορά στην 3η θέση της βαθμολογικής κατάταξης. Δεν παρατηρήθηκε ισοβαθμία με άλλη ομάδα.

Μετά από τέσσερις χρονιές κατά τις οποίες η ομάδα έδειξε καλό αγωνιστικό πρόσωπο, την περίοδο 2002-03, επήλθε κάμψη της δυναμικής του. Τερμάτισε με 8 νίκες και 18 ήττες στις αποσκευές του, πέφτοντας στην 11η θέση του βαθμολογικού πίνακα. Καθώς βρέθηκε εντός της ζώνης του υποβιβασμού, επέστρεψε στα τοπικά πρωταθλήματα της Θεσσαλίας για τα επόμενα χρόνια.

 Επιστροφή στο Τοπικό Θεσσαλίας (2003 - 2017) 
Την αγωνιστική περίοδο 2015-16 οι Ίκαροι αγωνίστηκαν στο Πρωτάθλημα της στην Α1 Κατηγορίας Θεσσαλίας. Στην τελική βαθμολογία κατέλαβε την 4η θέση, έχοντας συγκεντρώσει 10 νίκες και 8 ήττες. Καθήκοντα προπονητή διατηρούσε ο Γιώργος Κουρμέτζας.«Κλείσιμο σεζόν με δείπνο στους παίκτες των Ικάρων», άρθρο στον ιστότοπο TrikalaSportiva.gr, 8 Απρίλιου 2016.

Την επόμενη χρονιά, 2016-17, οι Ίκαροι αγωνίστηκαν ξανά στην Α1 Κατηγορία Θεσσαλίας, αποτελώντας τη μία από τις 10 ομάδες που συγκρότησαν το 2ο Όμιλο. Κατά την ολοκλήρωση της Κανονικής Περιόδου είχαν συλλέξει 14 νίκες και 4 ήττες, με αποτέλεσμα να βρεθούν στη 2η θέση της βαθμολογικής κατάταξης.«Βαθμολογία και Αποτελέσματα Πρωταθλήματος Α1 Κατηγορίας Ανδρών Ε.Σ.ΚΑ.Θ. (2ος Όμιλος) 2016-2017», πληροφορίες στον ιστότοπο BillKara.blogspot.com. Η προκήρυξη της χρονιάς προέβλεπε για τους δύο πρώτους των Ομίλων πρόκριση στη διαδικασία των Play-offs. Στο μίνι αυτό τουρνουά, όπου έπαιξαν όλοι με όλους εντός κι εκτός, διεκδίκησαν την άνοδο στη Γ' Εθνική εκτός από τους Ικάρους οι Σοφάδες, ο Γ.Σ. Βόλου και η Νίκη Βόλου. Η τελευταία κατέκτησε τελικά τον τίτλο του Πρωταθλητή αήττητη, ενώ οι Ίκαροι τερμάτισαν στη 2η θέση με 4 νίκες και 2 ήττες.«Α' ΕΣΚΑΘ: Στη Γ' Εθνική η Νίκη Βόλου» , άρθρο στον ιστότοπο Basketa.gr, 22 Μαΐου 2017.«Στην Γ' Εθνική η Νίκη Βόλου», άρθρο στον ιστότοπο Tsiotras.blogspot.com, 22 Μαΐου 2017. Στα μέσα του καλοκαιριού, η άνοδος στη Β' Εθνική του Γ.Σ. Φαρσάλων προς κάλυψη κενής θέσης, άνοιξε μία ακόμη θέση στη Γ' Εθνική για θεσσαλική ομάδα την οποία αποδέχτηκαν οι Ίκαροι ως πρώτοι επιλαχόντες.«Ο Πανελλήνιος – ΓΣΛ δίνει ώθηση ανόδου σε Φάρσαλα και Ίκαρους Τρικάλων», άρθρο στον ιστότοπο Basketa.gr, 30 Ιουλίου 2018. Μέχρι το Νοέμβριο του 2016 προπονητής της ομάδας ήταν ο Γιώργος Κουρμέτζας, μετά την παραίτηση του οποίου ανακοινώθηκε η πρόσληψη του Κώστα Σδράκα.«O Kώστας Σδράκας νέος τεχνικός στους Ικάρους», άρθρο στον ιστότοπο TrikalaSportiva.gr, 20 Νοεμβρίου 2016.

 Νέα προσπάθεια στη Γ' Εθνική (2017 - 2022) 
Τον Αύγουστο του 2017 ανακοινώθηκε η πρόσληψη νέου προπονητή, του Δημήτρη Μητσιάδη.«Αναλαμβάνει τους Ικάρους Τρικάλων ο Μητσιάδης», άρθρο στον ιστότοπο BasketBlog.gr, 1 Αυγούστου 2017. Για την περίοδο 2017-18 οι Ίκαροι Τρικάλων κληρώθηκαν στον 1ο Όμιλο Βορρά της Γ' Εθνικής, τον οποίο συγκρότησαν 13 στον αριθμό σύλλογοι. Ολοκλήρωσαν τις αγωνιστικές τους υποχρεώσεις στην 7η θέση του τελικού βαθμολογικού πίνακα, υπερισχύοντας σε ισοβαθμία με το Ζέφυρο Ανατολικής Ακτής. Στο αποτέλεσμα αυτό οδήγησε η συλλογή τους από 12 νίκες και 12 ήττες, ενώ παράλληλα εξασφάλισαν και την παραμονή τους στην Κατηγορία.«Βαθμολογία και Αποτελέσματα Πρωταθλήματος Γ' Εθνικής Κατηγορίας Ανδρών (1ος Όμιλος Βορρά) 2017-2018», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Παραγωγικότερος σκόρερ των Ικάρων, καθώς και κορυφαίος μεταξύ των ομάδων των δύο Ομίλων Βορρά, αναδείχθηκε ο αρχηγός τους Γιώργος Φούντας (524 πόντοι).«Ο Γιώργος Κρασαδάκης αναδείχθηκε top scorer στο πρωτάθλημα της Γ’ εθνικής», άρθρο στον ιστότοπο InfoBasket.gr, 24 Μαΐου 2018.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλο1994-95 4Γ' Εθνική ?  - ? - - Γιώργος Καραγιώργος - --  -  -1995-96 4Γ' Εθνική ?  - ? - - Γιώργος Καραγιώργος - --  -  -1996-97 4Γ' Εθνική 13  - ? - - Γιώργος Λεπενιώτης - --  -  -1998-99 4Γ' Εθνική 6  - 16-10 - - Αλέξανδρος Παναγιώτου - --  -  -1999-00 4Γ' Εθνική 3  - 17-9  - - Γιώργος Κουρμετζάς - --  -  -2000-01 4Γ' Εθνική 5  - 16-10  - - Στέφανος Καλογερόπουλος - --  -  -2001-02 4Γ' Εθνική 3  - 16-10 - - Θύμιος Κοθράς - --  -  -2002-03 4Γ' Εθνική 11  - 8-18  - - Τριαντάφυλλος-Νικόλαος Βαζαίος - --  -  -2017-18 4Γ' Εθνική 7 - 12-12  - - Γιώργος Φούντας - --  -  -2018-19 4Γ' Εθνική 5 - 12-12  - - Γιώργος Φούντας - --  -  -2019-20 4Γ' Εθνική 5 - 11-5  - - Νίκος Κατσαρές - --  -  -2020-21 3Β' Εθνική διεκόπη - - - - - - --  -  -2021-22 3Β' Εθνική 5 - 16-8 - - ? - --  -  -

  Τίτλοι 
A1 Θεσσαλίας: 
1993-94, 1997-98

 Πρόσωπα 
Διακεκριμένοι καλαθοσφαιριστές
 Γιώργος Φούντας
 Φούλης Φούντας

 Παραπομπές 

 Εξωτερικοί σύνδεσμοι 



Κατηγορία:Αθλητικοί σύλλογοι Τρικάλων
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Θ.
Κατηγορία:Ιδρύσεις ομάδων καλαθοσφαίρισης σε άγνωστο έτος